
15.  JUNI  1937 


86.  Aargang 


Den  lille  Lund  hvor  Joseph  Smith  modtog  sin  første  Aabenbaring. 

Vidnesbyrd  af  Kirkens  Ledere 

angaaende  Guddommeligheden  af 
Jesu  Kristi  Kirke  af  Sidste  Dages  Hellige. 


Den  herlige  Aabenbaring  af  Faderen  og  Sønnen 
til  Profeten  Joseph  Smith 

Jeg  var  født  den  23.  December  i  det  Herrens  Aar  1805  i 
Sharon,  Windsor  County,  i  Staten  Vermont.  Min  Fader, 
Joseph  Smith,  Sr.,  flyttede  fra  Vermont  til  Palmyra,  On- 
tario,  nu  Wayne  County  i  Staten  New  York,  da  jeg  var  i 
mit  tiende  Aar  eller  deromkring.  Omtrent  fire  Aar  senere 
flyttede  min  Fader  med  sin  Familie  til  Manchester  i  samme 
County  .... 

En  Gang  i  det  andet  Aar  efter,  at  vi  var  flyttet  til  Man- 
chester blev  der,  hvor  vi  boede  et  ualmindeligt  Røre  i 
religiøs  Henseende 

Midt  i  denne  Ordstrøm  og  Tumult  sagde  jeg  ofte  til  mig 
selv:  Hvad  er  der  herved  at  gøre?  Hvilket  af  alle  disse 
Partier  er  ret,  eller  er  de  allesammen  forkerte?  Dersom 
nogen  af  dem  er  ret,  hvilket  er  det  da,  og  hvorledes  skal 
jeg  kende  det? 

Medens  jeg  stred  under  Byrden  af  disse  Vanskeligheder, 
laiste  jeg  en  Dag  følgende  i  Jakobs  Brev  1.  Kap.  5.  Vers: 
»Dersom  nogen  af  eder  fattes  Visdom,  han  bede  af  Gud, 
som  giver  alle  gerne  og  bebrejder  ikke,  saa  skal  det  gives 
ham.«  Aldrig  gjorde  noget  Skriftsprog  stærkere  Indtryk 
paa  et  Menneskes  Hjerte,  end  dette  den  Gang  gjorde  paa 
mit.  Det  syntes  at  tramge  ind  med  stor  Kraft  i  enhver  af 
mit  Hjertes  Følelser.  Jeg  overvejede  det  atter  og  atter,  vi- 
dende forvist,  at  dersom  nogen  trængte  til  Visdom  fra  Gud, 
saa  var  det  mig;  thi  jeg  vidste  ikke,  hvad  jeg  skulde  gøre, 
og  uden  at  jeg  kunde  faa  mere  Visdom,  end  jeg  havde, 
vilde  jeg  aldrig  faa  det  at  vide;  thi  Religionslærerne  i  de 
forskellige  Sekter  udlagde  det  samme  Skriftsprog  saa  for- 
skelligt, at  de  tilintetgjorde  al  Tillid  til  deres  Fortolkning 
af  Bibelen.  Endelig  kom  jeg  til  det  Resultat,  at  jeg  enten 
maalte  forblive  i  Mørke  og  Forvirring,  eller  gøre  som 
Jakob  anviste,  nemlig  bede  til  Gud  med  den  Forvisning,  al 
dersom  han  gav  Visdom  til  dem,  der  fattedes  den,  og  vilde 
gerne  give  og  ikke  bebrejde,  da  kunde  jeg  sejre.  Og  saa- 
ledes  begav  jeg  mig  overensstemmende  med  min  Beslut- 
ning (at  bede  til  Gud)  til  Skoven  for  at  gøre  et  Forsøg. 
Det  var  en  dejlig,  klar  Morgen  tidlig  om  Foraaret  1820,  at 

jeg  første  Gang  i  mit  Liv  gjorde  et  saadant  Forsøg;  thi 
midt  i  al  min  Længsel  havde  jeg  dog  aldrig  hidindtil  for- 
søgt at  bede  med  lydelig  Røst. 

Efter  at  jeg  var  kommen  til  det  Sted,  hvor  jeg  før  havde 
besluttet  at  gaa  hen,  og  havde  set  mig  omkring  og  fundet 
mig  alene,  knælede  jeg  ned  og  begyndte  at  opsende  mit 
Hjertes  Ønsker  til  Gud.  Neppe  havde  jeg  gjort  dette,  før- 
end jeg  blev  greben  af  en  Magt,  der  ganske  overvældede 
mig  og  havde  en  saadan  forbausende  Indflydelse  over  mig, 
at  den  bandt  min  Tunge,  saa  jeg  ikke  kunde  tale.  Et  tykt 
Mørke  omgav  mig,  og  det  forekom  mig  en  kort  Tid,  som 
om  jeg  pludselig  skulde  tilintetgøres.  Men  jeg  anvendte 
alle  mine  Kræfter  for  at  anraabe  Gud  om  at  udfri  mig  af 
denne  Fjendes  Magt,  som  havde  overvældet  mig,  og  i  det 
Øjeblik,  jeg  var  nær  ved  at  synke  i  Fortvivlelse  og  over- 
give mig  til  Tilintetgørelse  (ikke  til  en  indbildt  Tilintet- 
gørelse, men  til  et  virkeligt  Væsens  Magt  fra  den  usete 
Verden,  hvilket  havde  en  saa  forfærdelig  Kraft,  som  jeg 
aldrig  før  havde  erfaret  hos  noget  Væsen),  netop  i  dette 
forfa^rdelige  Øjeblik  saa  jeg  en  Lysstøtte  lige  over  mit 
Hoved,  klarere  end  Solen,  hvilken  dalede  ned,  indtil  den 
faldt  paa  mig.  Ikke  saa  snart  saa  jeg  den,  førend  jeg  følte 
mig  befriet  fra  den  Fjende,  som  holdt  mig  bunden.  Da 
Lyset  hvilede  paa  mig,  saa  jeg  to  Personer,  hvis  Skønhed 
og  Herlighed  overgaar  al  Beskrivelse,  staaende  over  mig  i 
Luften.  En  af  dem  talede  til  mig,  kaldte  mig  ved  Navn  og 
sagde,  idet  han  pegede  paa  den  anden:  »Denne  er  min  el- 
skelige Søn,  hør  ham.« 

Min  Hensigt  med  at  gaa  og  adspørge  Herren  var  at  faa 
at  vide,  hvilken  af  alle  Sekterne,  der  var  den  rette,  saa  jeg 
kunde  vide,  til  hvilken  jeg  skulde  slutte  mig.  Ikke  saa 
snart  blev  jeg  derfor  Herre  over  mig  helv,  saa  at  jeg  var  i 
Stand  til  at  tale,  førend  jeg  spurgte  de  Personer,  som  stod 
oven  over  mig  i  Lyset,  hvilken  af  Sekterne,  der  var  den 
rette,  og  hvilken  jeg  skulde  slutte  mig  til.  Svaret  var,  at 
jeg  ikke  maatte  slutte  mig  til  nogen  af  dem,  thi  de  var 
alle  forkerte,  og  den  Person,  som  tiltalte  mig,  sagde,  at 
alle  deres  Trosbekendelser  var  en  Vederstyggelighed  for 
hans  Aasyn,  at  disse  Trosbekendere  alle  var  fordærvede; 
de  drage  nær  til  mig  med  deres  Mund  og  ære  mig  med 
Læberne,  men  deres  Hjerter  er  langt  fra  mig.  De  lære  saa- 
danne  Lærdomme,  som  er  Menneskebud,  og  have  Gudfryg- 
tigheds Skin,  men  fornægte  dens  Kraft.« 

Profeten  Joseph  Smith  som  Dreng 

af  Præsident  Joseph  F.  Smith. 


Med  den  Kundskab  vi  har  angaaende  Jesu  Kristi  Kirke 
af  Sidste  Dages  Hellige  og  med  Blikket  vendt  tilbage  over 
de  Hundrede  Aar,  som  Kirken  har  eksisteret  rejser  Spørgs- 
maalet  sig  ganske  naturligt:  »Kan  et  godt  Træ  bære  raad- 
den  Frugt?«  Vi  er  belært  om,  at  falske  Profeter  skal  ogsaa 
kendes  paa  deres  Frugter.  »Paa  deres  Frugter  skulle  I 
kende  dem,«  sagde  Frelseren.  At  Joseph  Smith  var  en 
sand  Profet  og  bar  god  Frugt  er  bevist  i  de  Sidste  Dages 
Hellige.  De  er  Frugterne  af  den  Lære,  og  Resultatet  af  den 
Organisation,  som  han  var  Redskabet  i  Guds  Haand  til  at 
frembringe.  x\lt  hvad  de  er  og  har  bær  Vidnesbyrd  om,  at 
de  er  Produkter  af  et  godt  Træ,  som  har  baaret  god  Frugt. 

Det  kunde  ikke  være  anderledes.  Hvor  urimeligt  er  det 
ikke  at  beskylde  Joseph  Smith  for  at  være  en  Bedrager,  en 
Skattegraver  og  en  Forfører !  Lad  os  betragte  ham,  som 
han  var  i  sine  Drengcaar,  og  se  om  een,  der  var  opdraget 
under  de  Forhold,  som  han  var,  kunde  have  særlig  Til- 
bøjelighed til  Ondskab.  For  mit  Vedkommende  finder  jeg 
noget  mildt  fortryllende  over  hans  Barndom  og  Ungdom. 
Jeg  holder  af  at  tænke  paa  hans  Uskyldighed  og  ukunst- 
lede Ligefremhed.  Det  beviser  tydeligt,  at  han  var  ærlig, 
at  han  var  ledet  af  Guds  Aand  til  at  udføre  hans  vidunder- 
lige Mission.  Hvorledes  kunde  et  Barn  i  hans  Alder  være 
drevet  af  andet  end  ærlige  Motiver  i  hans  høje  og  hellige 
Kald?  Hvad  han  gjorde  blev  han  inspireret  til  at  gøre  af 
vor  Himmelske  Fader;  derpaa  er  jeg  aldeles  sikker. 

Han  var  ligesom  andre  Børn,  han  legede  ligesom  hans 
Kammerater,  hans  Tanker  var  ligesom  de  fleste  Børns  — 
uskyldige  og  selvfølgelig  kunde  han  ikke  være  skyldig  i 
de  Ka^ltringestreger  og  det  Komplotvæsen  som  hans  Fjen- 
der har  beskyldt  ham  for.  Skønt  hans  Forældre  var  fattige, 
var  de  ærlige  og  gode  Mennesker,  som  elskede  Sandheden 
og  bestræbte  sig  paa  at  leve  paa  bedste  Maade  efter  den 
Kundskab,  som  de  besad.  Ægte  Næstekærlighed  mod  alle 
fandt  stadig  Udtryk  i  deres  Handlinger,  og  deres  Børn  var 
udstyret  med  de  samme  Følelser.  De  havde  en  fast  Tro 
paa  Gud  og  stolede  paa  hans  vaagen  over  sine  Børn.  De 
havde  ofte  faaet  Beviser  paa  hans  kærlige  Forsorg  gennem 
Drømme,  Syner  og  Inspiration,  og  Gud  havde  helbredet 
deres  smaa  Børn,  naar  de  var  Døden  nær,  som  Svar  paa 
deres  Bønner.  Det  var  i  saadanne  Omgivelser,  at  Drengen 
blev  opdraget. 

Joseph  var  en  usædvanlig  stilfærdig  og  god  Dreng,  som 
ikke  forvoldte  Forældrene  nogen  Vanskeligheder.  Allerede 
i  otte  Aars  Alderen  beviste  han,  at  han  ikke  alene  var  be- 
tænksom, let  at  styre  og  i  Besiddelse  af  et  kærligt  Væsen, 
men  at  han  ogsaa  var  i  Besiddelse  af  de  fundamentale 
Principper  af  en  god  Karakter  —  Forældrelydighed,  Taal- 
modighed,  Udholdenhed  og  Frimodighed.  Hans  Moder  har 
fortalt  følgende  Tildragelse.  Tyfusfeber  havde  efterladt 
ham  med  et  Febersaar  mellem  Brystet  og  Skulderen,  som 
forvoldte  ham  næsten  ulidelige  Smerter  i  to  Uger  før  Aar- 
sagen  blev  opdaget.  Saaret  blev  derpaa  aabnet  og  Smer- 
terne forlod  det,  men  saatte  sig  i  Stedet  for  i  hans  ene 
Ben  og  foraarsagede  ham  de  grusomste  Smerter  i  flere 
Uger  derefter.  I  to  Uger  bar  hans  Moder  ham  det  meste 
af  Tiden  i  sine  Arme,  til  hun  var  aldeles  udmattet,  derpaa 
tog  hans  ældre  Broder,  Hyrum,  kendt  for  sin  Nænsomhed 
og  Paalidelighed,  fat  ved  hans  Sygeleje.  Han  sad  trolig  ved 
sin  Broders  Seng  og  holdt  hans  Ben  i  sine  Hænder,  for  at 
Joseph  bedre  kunde  udholde  Smerterne.  Flere  Indsnit  blev 
gjort,  men  uden  andet  Resultat,  end  at  Smerterne  blev 
værre.  Efter  en  Tids  Forløb  besluttede  Doktoren  at  ampu- 
tere Benet,  men  Moderen  protesterede,  saa  Doktorerne  be- 
stemte sig  til  at  prøve  endnu  en  Gang  at  helbrede  Benet 
ved  en  Operation. 

»Vi  er  kommet  igen,«  sagde  Doktorerne,  da  de  nærmede 
sig  Drengens  Seng.  »Ja,«  sagde  Joseph,  men  I  er  ikke  kom- 
met for  at  amputere  Benet,  er  I?«  Han  blev  forsikret  om 
at  efter  hans  Moders  Ønske  vilde  der  kun  blive  foretaget 
en  Operation.  Den  Doktor,  som  skulde  foretage  Operatio- 
nen, bad  nu  om  nogle  Snore  til  at  binde  Drengen  til  Sen- 
gen  med,   da    Bedøvelsesmidler    ikke     kendtes    den   Gang. 
Dette    modsatte    Drengen    sig    med    stor    Frimodighed,    og 
forsikrede  dem,  at  han  nok  skulde  holde  Pinen  ud,  om  han 
maatte  være  fri  for  at  bindes.   »Vil  du  tage  nogen   stærk 
Vin?«   spurgte   Doktoren.    »Nej,«    svarede   Joseph,   »jeg   vil 
ikke  tage  en  Draabe  Spiritus,  heller  ikke  vil  jeg  bindes,  men 
jeg  vil   sige  jer,   hvad   jeg  vil  —  jeg  vil   lade   min   Fader 
sidde  paa  Sengen  og  holde  mig  i  sine  Arme,  og  saa  kan  I 
gøre,  hvad  der  er  nødvendigt  for  at  tage  Benet  ud!«   Saa 
saa  han  paa  sin  Moder  og  sagde:  »Moder,  jeg  vil  helst,  at 
du  forlader  Værelset,  for  jeg  ved,  du  kan  ikke  taale  at  see 
mig  lide;  Fader  kan  nok  holde  det  ud,  men  du  har  vaaget 
saa  meget  over  mig,  at  du  er  helt  udslidt.  Nu  Moder,  lov 
mig,   at  du  vil  ikke  blive  herinde,  vil   du?  Vor  Herre  vil 
hjælpe  mig,  og  jeg  skal  nok  holde  det  ud.«  Hvilken  Kær- 
lighed  og  Omsorg   udviser  Drengen   ikke   ved   denne   Lej- 
lighed for  sin  Moder,  hvilken  Tiltro  til  sin  Fader,  hvilken 

Taalmodighed  i  Lidelser,  hvilken  Selvkontrol,  Kjerlighed 
til  Frihed,  Afholdenhed  og  Frimodighed.  Kan  en  saadan 
Aand  senere  tilsmudse  sig  med  Bedrageri?  Umuligt.  Onder 
af  den  Slags  er  ikke  Frugten  af  et  saadant  Træ;  nej,  sna- 
rere er  de  Karaktertrak,  som  Drengen  udviste  de  funda- 
mentale Principper  af  sand  Karakter-,  de  tilhørte  Drengen 
og  de  blev  Mandens  Natur.  En  saadan  Barndom  er  Grund- 
volden til  sand  Manddom. 

Hvad  skal  vi  saa  sige  til  den  vidunderlige  Aabenbaring, 
som  han  modtog  en  syv,  otte  Aar  senere,  da  han  endnu  var 
en  Dreng  paa  14  Aar.  Det  var  tidlig  paa  Foraaret  1820,  da 
denne  Dreng,  efter  at  have  læst  Apostelen  Jakobs  Ord  i 
det  Nye  Testamente,  gik  ud  og  søgte  Gud  i  Bøn  for  at  finde 
det  rigtige.  Han  har  erkla>ret,  at  som  Svar  paa  hans  Bøn. 
saa  han  en  Lysstøtte  dale  ned  til  ham.  Da  Lyset  omskin- 
nede ham  saa  han  to  Personer,  hvis  Herlighed  overgaar  al 
Beskrivelse.  Den  ene,  idet  han  pegede  paa  den  anden, 
sagde:  »Denne  er  min  elskelige  Søn,  hør  ham.« 

Kan  man  tænke  sig  denne  Erklæring,  som  Drengen  frem- 
kom med  skulle  være  udtænkt  og  overlagt  Bedrageri?  Nej, 
heller  ikke  kunde  Svaret,  det  himmelske  Sendebud  gav 
ham  være  udklækket  i  Drengens  Hjerne.  Læg  Mærke  til 
det  enkle  og  ligefremme  i  hans  Erklæring:  »Jeg  spurgte 
den  Personlighed,  som  stod  oven  over  mig  i  Lyset,  hvilken 
af  alle  Sekterne  var  den  rigtige  —  og  hvilken  jeg  skulde 
slutte  mig  til.  Jeg  fik  det  Svar,  at  jeg  ikke  maatte  slutte 
mig  til  nogen  af  dem,  thi  de  var  alle  forkert;  og  den  Per- 
sonlighed, som  talte  til  mig  sagde,  at  alle  deres  Trosbeken- 
delser var  en  Vederstyggelighed  for  hans  Aasyn;  at  alle 
disse  Bekendere  var  fordærvede;  de  drage  nær  til  mig  med 
deres  Læber,  men  deres  Hjerter  er  langt  fra  mig,  de  lære 
saadanne  Lærdomme,  som  er  Menneskebud,  og  have  Gud- 
frygtigheds Skin,  men  fornægte  dens  Kraft.« 

Med  disse,  og  forskellige  andre  Ting  fra  Drengens  Barn- 
dom og  tidlige  Ungdom,  i  Tankerne  lad  Tvivlerne,  der  be- 
tragter ham  som  en  Bedrager  kalde  en  14  Aar  gammel 
Dreng  frem  for  sig.  Lad  Læseren  gøre  det.  Undersøg  ham 
nøje,  og  spørg  Dem  selv,  hvilke  Motiver,  der  ligger  under 
hans  Ord  og  Gerninger,  og  se  for  Dem  selv  om  De  mener, 
at  der  i  hans  Tanker  kunne  være  en  forud  tilrettelagt  Plan 
af  Løgn  og  Bedrageri  angaaende  saa  store  og  vidunderlige 
Ting,  som  dem  Joseph  fremlagde  sine  Erklæringer  om  med 
Ungdommens  enkle  Oprigtighed !  Nej !  Her  er  endnu  ube- 
smittet Barndom,  som  fortæller  sin  Historie  sandfærdigt; 
Barndom,  der  vil  ud  med  den  hele  upolerede  Sandhed.  Jo- 
seph erklærede  med  en  ædel  Drengs  ukunstlede  Enkelthed, 
at  han  havde  set  et  Syn,  og  at  han  vidste,  det  var  sandt. 

Det  er  mærkeligt,  naar  vi  tager  Omstændighederne  i  Be- 
tragtning, at  han  ikke  blev  troet,  og  modtaget  med  Glæde, 
som  en  af  Gud  begunstiget  Profet. 

Tværtimod  blev  han  forfulgt  og  latterliggjort  af  Præster 
og  Religionslærere,  som  fremfor  andre,  burde  have  mod- 
taget ham  som  begunstiget  af  Gud.  Ingen  Under,  at  han 
senere  hen  i  Livet  fandt  det  mærkeligt,  at  en  ubekendt 
Dreng,  lidt  over  14  Aar  gammel,  som  var  henvist  til  at 
tjene  sit  Ophold  ved  dagligt  Arbejde,  skulde  fremkalde  en 
saadan  Storm  af  Bitterhed  og  Forfølgelse  fra  de  store  i  de 
mest  populære  Sekter  paa  den  Tid,  fordi  han  bar  Vidnes- 
byrd om  at  have  set  et  Syn.  Det  havde  været  mere  pas- 
sende, om  de  havde  udvist  Taknemlighed  og  Omvendelse. 

Denne  bitre  Modstand  og  Forfølgelse  fra  de  tidligere 
Samfund  vedblev  indtil  den  23.  September  1823  gennem 
hvilket  Tidsrum  Drengen  arbejdede  sammen  med  sin  Fa- 
der paa  deres  Landejendom,  og  beredte  sig  paa  større  Be- 
givenheders Komme.  Da  var  det,  at  Gemmestedet  for  de 
hellige  Optegnelser  henlagt  i  Højen  Cumorah  blev  aaben- 
baret  til  ham  ved  en  Engel,  som  ligeledes  kundgjorte  ham 
mange  andre  vigtige  Sandheder,  som  senere  førte  til  Ud- 
givelsen af  Mormons  Bog  og  Oprettelsen  af  Jesu  Kristi 
Kirke  af  Sidste  Dages  Hellige,  med  Magt  og  Myndighed 
fra  Gud  ifølge  den  Myndighed,  som  blev  overdraget  Joseph 
Smith  til  at  gøre  Tjeneste  i  Herrens  Navn. 

Joseph  Smiths  Vidnesbyrd  senere  hen  angaaende  disse 
Ting  var  ligesaa  enkelt  og  ligefrem,  ligesaa  tydeligt  og 
sandt,  som  i  hans  Barndom.  Hans  Paalidelighed,  Frimodig- 
hed og  Kærlighed,  saa  dybt  rodfæste  i  ham,  og  saa  karak- 
teristisk af  ham  i  hans  Drengeaar,  fejlede  aldrig  eller  æn- 
dredes senere  hen  i  hans  Liv. 

Et  særligt  Kendetegn  herpaa  var  den  Kærlighed  han 
havde  til  Børn.  Han  saa  aldrig  et  lille  Barn,  uden  han  øn- 
skede at  tage  det  op  og  velsigne  det,  og  mange  smaa,  har 
han  saaledes  taget  i  sine  Arme  og  velsignet  eller  sat  dem 
op  paa  sit  Skød.  Jeg  har  selv  siddet  paa  hans  Skød.  Han 
holdt  saa  meget  af  Børn,  at  han  ofte  gik  Omveje  for  at 
komme  til  at  tale  til  dem,  hvilket  synes  mig  at  være  et 
Bevis  paa  a>gte  Manddom. 

Hans  Sjæl  var  fyldt  med  sand  Kærlighed  til  hans  Med- 
mennesker. Hans  Liv  eksemplifiseret  i  det  store  Princip 
udtrykt  i  hans  Bøn  i  Liberty  Fængsel.  (Lærdom  og  Pag- 
tens Bog  121:  39).  Han  irettesatte  undertiden  skarpt,  naar 
drevet  dertil  ved  den  Helligaand,  men  udviste  derefter 
større  Kærlighed  mod  den  han  havde  irettesat,  paa  det,  at 
han  ikke  skulde  holde  ham  for  en  Fjende.  Han  var  fuld  af 

Medlidenhed  mod  alle  Mennesker  og  hans  Tanker  var  i 
Sandhed  prydet  med  Dyd. 

Han  styrede  ved  Overbevisning,  Langmodighed,  Mildhed, 
Sagtmodighed  og  uskrømtet  Kærlighed  indtil  Venlighed  og 
sand  Kundskab  udvidede  hans  stærke  Sj;H  uden  Hykleri 
og  Svig.  Han  voksede  sig  stærk  i  Guds  Nærværelse  og  Praj- 
stedømmets  Lære   faldt  som  Himlens  Dug  paa  hans  Sjæl. 

Kan  et  saadant  Træ  bære  raadden  Frugt?  Nej,  sandelig, 
nej . 

Og  da  han  til  sidst,  efter  at  have  udvist  disse  Karakter- 
trak alle  sine  Dage,  gav  sit  Liv  for  sit  Vidnesbyrd  og  sit 
Folk  havde  han  naaet  at  faa  organiseret  Herrens  Værk  og 
a åbenbaret  til  Menneskeslægten  de  fundamentale  Princip- 
per til  al  Fremgang  og  Frelse.  Jeg  ved,  og  har  vidst  fra 
min  Barndom,  at  han  var  en  Guds  Profet,  og  tror  af  hele 
mit  Hjerte  paa  hans  guddommelige  Mission,  paa  Ægt- 
heden og  Inspirationen  af  de  Aabenbaringer  han  modtog 
og  Mormons  Bog,  som  han  var  Redskabet  til  at  frembringe. 
Mange  Folk  vil  i  Fremtiden  bære  Vidnesbyrd  om  den  sam- 
me Kundskab;  thi  Jesu  Kristi  Kirke  af  Sidste  Dages  Hel- 
lige er  Guds  udødelige  Værk.      -  Iinprovement  Era. 


Vogt  eder  for  det  onde  Værktøj. 


En  kinesisk  Legende  beskriver,  hvorledes  Fader  Sin  be- 
sluttede sig  til  at  sælge,  og  skille  sig  af  med  alt  sit  Værk- 
tøj til  hvem  som  helst,  der  vilde  betale  Prisen. 

Redskaberne  blev  lagt  frem  i  en  Række  til  behageligt 
Eftersyn  og  mærket,  Løgn,  Misundelse,  Had,  Jalousi,  Be- 
drageri o.s.v.  og  paa  hver  var  der  hæftet  en  Seddel,  som 
angav  Prisen.  Lidt  fra  de  andre  laa  et  enkelt  udseende, 
kileformet  Stykke  Værktøj.  Man  saa  straks,  at  det  var  slidt 
en  Del,  men  Prisen  var  meget  høj. 

En  af  Køberne  spurgte  Djanelen,  hvad  det  var.  »Det,« 
svarede  han,  »er  Modløshed;  og  det  er  i  god  Orden.« 

»Men  hvorfor  er  Prisen  saa  urimelig  høj?« 

»Fordi  jeg  har  mere  Nytte  af  det  end  alle  de  andre.  Med 
det  kan  jeg  brække  ind  hos  saa  mange  Mennesker,  hvor 
jeg  intet  kunde  udrette  med  nogen  af  de  andre  Redskaber. 
Men  tro  mig,  kommer  jeg  først  indenfor,  kan  jeg  omtrent 
faa  det  med  Vedkommende,  som  jeg  vil.  Du  kan  se  det  er 
blevet  brugt  meget;  det  er  fordi  jeg  anvender  det  omtrent 
paa  alle  Mennesker,  for  I  dødelige  ved  ikke,  at  det  tilhører 
mig.« 

Prisen  var  imidlertid  saa  høj,  at  ingen  købte  det.  Djæ- 
velen har  det  endnu  —  og  bruger  det. 

—  The  Ambasador. 

{Redaktionelt 


Nødvendigheden  af  Profeter. 


I  en  Tale,  som  Ældste  Le  Grand  Richards,  Præsident  for 
Sydstaternes  Mission,  holdt  ved  Foraarskonferencen  i  Salt 
Lake  City  i  Aar  udtalte  han  blandt  andet:  »Jeg  føler  mig 
taknemlig  for  mit  Medlemsskab  i  denne  Kirke.  Jeg  har 
lært  at  elske  Kirken  mere  end  jeg  elsker  mit  eget  Liv, 
fordi  jeg  har  set,  hvad  den  udretter  i  Livet  for  Menne- 
skene. 

Jeg  er  taknemlig,  at  vi  ledes  af  Herrens  Profeter.  Jeg 
forstaar,  at  Gud  har  overleveret  os  et  stort  Program,  og 
hvis  vi  lever  derefter  og  anvender  det  i  vort  daglige  Liv, 
vil  det  gøre  os  til  bedre  Mænd  og  Kvinder.  Vi  kan  i  Sand- 
hed synge,  »Hav  Tak  for  Profeten  du  sendte,  O  Herre,  paa 
denne  vor  Dag.«  Men  medens  vi  med  taknemlige  Hjerter 
synger  saaledes  er  der  Mennesker  over  alt  i  Verden,  som 
er  i  aandelig  Nød,  de  er  kommet  til  Forstaaelse  af,  at  de 
trænger  til  Profeters  ledende  Røst  i  disse  Dage. 

Nogle  af  disse  bor  nede  i  Sydlandet,  hvor  jeg  kom  fra 
for  at  overvære  denne  Konference.  I  »Journalen«,  en  af 
de  største  Aviser  i  Atlanta,  under  Dato  af  9.  August,  skrev 
Riskop  Warren  A.  Candler  af  Metodistkirken,  en  af  de 
mest  fremragende  Personligheder  i  Atlanta,  en  Artikel, 
hvori  han  beklagede  Tilstanden  blandt  Folket  og  sagde, 
at  hele  Verden,  men  i  Særdeleshed  Amerika,  trængte  til 
en  ægte  religiøs  Opvækkelse,  og  sluttede  sin  Artikel  med 
disse  Ord:  »Vi  trænger  atter  til  Profeter  sendt  fra  Gud.«  I 
andre  Rlade  er  der  fremkommet  lignende  Artikler.« 

Der  synes  at  rejse  sig  en  Følelse  af,  at  vi  trænger  til 
bedre  Førere  om  vi  skal  være  i  Stand  til  at  naa  frem. 

E.  Stanley  Jones  siger  i  sin  Rog  »Kristus  og  Kommunis- 
men« jeg  er  overbevist  om,  at  Kristendommen  staar  over- 
for en  mægtig  Krise  —  muligvis  en  afgørende  Krise  —  Re- 
givenhederne  synes  at  føre  hen  imod  en  verdensvid  Afgø- 
relse. Denne  Generation  eller  den  næste,  vil  blive  nødsaget 
til  at  vælge  imellem  materialistisk,  ateistisk  Kommunisme 
og  Guds  Rige  paa  Jorden. 

Samfundets  Grundvold  smuldrer  hen  for  vore  Øjne.  Me- 
get af  den  gamle  Sikkerhed  er  forsvundet  eller  forsvinder. 
Menneskene  ser  Fremtiden  imøde  med  Angst  og  Usikker- 
hed, og  ser  sig  forgæves  om  efter  Ledere,  som  er  i  Stand 
til  at  føre  os  ind  paa  en  sikker  Rane.  Den  sikre  Rane  har 

vi  i  Kristi  Evangelium,  man  bekender  dets  Fuldkommen- 
hed, men  vil  ikke  leve  eller  dets  Love,  man  prøver  paa  at 
skyde  Genvej  til  Maalet,  at  løse  de  store  aandelige  Opga- 
ver ad  den  materielle  Vej,  i  Stedet  for  at  løse  de  materielle 
Opgaver  ad  aandelig  Vej.  Skade,  at  de,  der  nu  ønsker,  at 
Gud  skulle  sende  sine  Profeter  nu  som  i  fordums  Tid, 
ikke  har  faaet  Kundskab  om  eller  Forslaaelse  af,  at  Guds 
Profeters  advarende  Røster  har  lydt  iblandt  os  i  de  sidste 
100  Aar,  og  at  Menneskene  er  lige  saa  sene  til  at  høre  i 
Dag  som  i  tidligere  Tider.  Havde  Amerika  taget  Profeten 
Joseph  Smiths  Forslag  angaaende  Slavernes  Frigørelse,  saa 
var  dette  store  Problem  blevet  løst  ad  fredelig  Vej,  og 
uden  noget  føleligt  Tab  til  nogen.  Man  foragtede  hans 
Raad  og  Følgen  blev,  at  Slavespørgsmaalet  blev  løst  gen- 
nem en  bitter  Borgerkrig,  der  kostede  Landet  saa  uhyre 
meget,  ikke  alene  i  Penge  og  ødelagte  Værdier,  men  i  Blod 
og  Taarer.  Havde  Verden  været  villig  til  at  lyde  de  Profe- 
ters Røst,  som  Gud  har  haft  iblandt  os  i  de  sidste  100  Aar, 
kunne  alle  vore  økonomiske,  sociale,  politiske  og  moralske 
Onder  som  Verden  lider  under  i  Dag  været  undgaaet,  og 
de  Farer,  som  truer  os  i  Fremtiden  for  stedse  afværget. 
Endnu  er  det  ikke  for'  sent,  hvis  kun  Menneskene  vilde 
lytte  til  det  Budskab,  som  »Mormonismen«  bærer  frem,  og 
omvende  sig  fra  sine  Vildfarelser. 

H.  M. 


For  godt  og  ondt. 

—  Fra  Desered  News.  


Den  27.  Juni  bliver  det  93  Aar  siden  Medlemmerne  af 
et  religiøst  Samfund  erfarede  en  af  de  største  Tragedier  i 
deres  Liv.  Det  var,  da  Profeten  Joseph  Smith,  Leder  og 
Grundlægger  af  Jesu  Kristi  Kirke  af  Sidste  Dages  Hellige 
og  hans  Broder  Hyrum  Smith  led  Martyrdøden  i  Kartage 
Fængsel,  Illinois. 

Det  var  et  tungt  Slag  og  svært  at  forstaa,  at  en  saa  bru- 
tal Handling  kunde  udføres  i  en  kristen  Republik,  hvis 
Grundlov  garanterede  Religionsfrihed  til  enhver. 

Det  er  en  historisk  Kendsgerning  at  længe  før  de  mor- 
deriske Kugler  var  paa  Vej  til  at  ende  Mormon-Profetens 
Liv,  vidste  han,  at  han  vilde  komme  til  at  besegle  sil  Vid- 
nesbyrd med  sit  Blod.  Men  dog  var  denne  Gerning  en  bilter 
Episode  i  Kirkens  Historie.  Det  var  et  Bevis  paa  Styrken 
af  den  Modfølelse,  der  eksisterede  mod  Mormonernes  Le- 

der,  og  som  var  ansvarlig  for  Forfølgelsen  mod  Kirkens 
Medlemmer. 

Det  er  mærkeligt,  at  en  nng  Mand,  født  af  saa  fordrings- 
løse Forældre  i  saa  beskedne  Omstændigheder,  skulde  være 
i  Stand  til  at  samle  saa  mange  loyale  Tilhængere  om  sig  i 
Løbet  af  25  Aar  og  samtidig  have  saa  mange  bitre  Fjender. 
Men  tre  Gange  i  een  Nat  og  igen  den  følgende  Dag  blev 
Joseph  Smith  fortalt  derom  af  et  himmelsk  Sendebud. 

Engelen  Moroni,  som  viste  sig  for  Joseph  Smith  hin  Sep- 
tembernat 1823,  efter  først  at  have  erklæret  at  være  et 
Sendebud  fra  Gud,  sagde  til  ham: 


Joseph  Smith. 


Hyrum  Smith. 


(Vi  gengiver  her  Joseph  Smiths  egne  Ord): 

»Gud  havde  et  Arbejde  for  mig  al  udføre,  og  at  mit  Navn 
skulle  blive  kendt  for  godt  og  ondt  blandt  alle  Nationer, 
Stammer  og  Tungemaal,  eller  at  det  skulle  blive  baade 
godt  og  ilde  omtalt  blandt  alle  Folk.« 

Dette  er  bogstaveligt  gaaet  i  Opfyldelse  og  paa  den  Tid, 
da  Joseph  Smith  led  Martyrdøden,  havde  han  meget  faa 
lunkne  Venner.  Langt  den  største  Del  af  de  Mennesker, 
som  kendte  ham  og  hans  Mission  her  paa  Jorden  var  en- 
ten hans  trofaste  Venner  eller  hans  bitre  Fjender.  Kun 
dem,  som  har  nøje  studeret  Kirkens  Historie  har  nogen 
bestemt  Forstaaelse  af  den  Bitterhed,  der  karakteriserede 
de  Forfølgelser,  som  denne  Profet  var  Genstand  for  i  Op- 
fyldelse af  Moronis  Profeti. 

Joseph  Smith  var  fængslet  over  20  Gange.  Han  og  hans 
Tilhængere  blev  stadig  jaget  af  Pøbelen,  en  Gang  blev  han 


188 

tjæret  og  rullet  i  Fjer,  og  hans  Mishandlere  lod  ham  ligge 
og  troede,  at  han  var  død.  Hans  Familie  led  Forfølgelser  og 
Overlast  og  ofte  maatte  han  holde  sig  skjult  i  flere  Maa- 
neder  ad  Gangen. 

Skønt  det  kunne  se  saadan  ud  til  ham  var  det  ikke  alle, 
der  var  imod  ham,  han  havde  sine  Tusinder  af  Tilhængere, 
trofaste,  loyale  Medlemmer  af  Kirken.  Men  han  havde  og- 
saa  mange  Venner  og  Beundrere  udenfor  Kirken,  og  nogle 
af  disse  havde  Frimodighed  nok  til  at  tage  hans  Forsvar 
og  omtale  hans  gode  Karakter,  og  saaledes  blev  hans  Navn 
kendt  for  godt  og  ondt  iblandt  Folk. 

Muligvis  var  Josiah  Quincey,  Borgmester  i  Boston  fra 
1845  til  1849  den  mest  kendte  Person,  som  tog  til  Orde  i 
Favør  af  Joseph  Smith. 

Hr.  Quincey  maa  have  betragtet  Joseph  Smith  som  en 
Guds  Mand;  thi  han  sagde: 

»Hvis  det  at  kunne  forudsige  Begivenheder,  umulige  for 
menneskelig  Visdom  at  forudse  —  Begivenheder,  som  efter 
alt  udvortes  Syn  at  dømme  ikke  vilde  finde  Sted.  —  Hvis 
Forudsigelsen  af  saadanne  Begivenheder  og  deres  senere 
Opfyldelse  er  Beviser  paa,  at  en  Mand  er  en  sand  Profet, 
saa  maa  Joseph  Smith  have  været  en  sand  Profet.« 

Hr.  Quincey  var  paa  Besøg  i  Nauvoo  i  1844  nogle  faa 
Uger  før  Joseph  Smiths  Mortyrdom.  Han  besøgte  Joseph 
Smith  og  talte  med  ham  om  politiske  og  religiøse  Spørgs- 
maal.  Det  Indtryk,  som  han  fik  af  Joseph  Smith  gav  han 
senere  Udtryk  i  hans  Bog  »Figures  of  the  Past«,  som  ud- 
kom i  1883  lige  før  hans  Død,  heri  siger  han: 

»Det  er  ikke  umuligt,  at  en  eller  anden  Lærebog  for  de 
fremtidige  Generationer  vil  indeholde  et  Spørgsmaal  noget 
lignende  dette:  Hvilken  Amerikaner  i  det  19.  Aarhundrede 
har  udøvet  den  mægtigste  Indflydelse  paa  sine  Landsmænds 
Skæbne?  Det  er  heller  ikke  umuligt,  at  Svaret  paa  dette 
Spørgsmaal  vil  blive  skrevet  saaledes:  Mormonprofjeten 
Joseph  Smith. 

»Og  Svaret,  usansynligt,  som  det  maaske  synes  til  den 
nulevende  Generation,  bliver  muligvis  en  meget  almindelig 
Opfattelse  for  deres  Efterkommere.  Historien  indholder 
lige  saa  store  Paradokser  som  dette.« 

Et  Fænomen. 

»En  Mand,  som  har  grundlagt  en  Religion  i  denne  Tids- 
alder af  fri  Diskussion,  og  som  i  Dag  er  antaget  af  Hun- 
dred Tusinder,  som  en  direkte  Udsending  fra  den  aller 
Højeste,  —  en  saadan  Mand  skiller  man  sig  ikke  af  med, 
ved  at  kaste  Smuds  paa  hans  Navn.  Fanatiker,  Bedrager, 

hvad  han  end  har  været,  saa  løser  disse  Skældsord  ikke 
Problemet  for  os.  Fanatikere  og  Bedragere  lever  og  dør 
hver  Dag,  og  deres  Navn  er  begravet  med  dem;  men  den 
vidunderlige  Indflydelse,  som  denne  Religionsstifter  ud- 
øvede og  endnu  udøver  stiller  ham  i  Forgrunden,  ikke  til 
Fordømmelse  som  en  Forbryder,  men  som  et  Fænomen, 
der  maa  forklares.  De  vigtigste  Spørgsmaal,  som  Amerika- 
nere i  Dag  stiller  hinanden  har  med  denne  Mand  at  gøre, 
og  det,  som  han  har  efterladt  os.  Eksisterer  der  noget  Mid- 
del, heltemodigt  nok  til  at  imødegaa  dette  Tilfælde,  inden- 
for Grænserne  af  vor  nationale  Opfattelse  af  Frihed  og 
Tolerance,  som  kan  anvendes  mod  de  Lærdomme,  som 
fremsættes  af  den  Sekt,  som  han  skabte?  Mormonsystemets 
Muligheder  er  ufattelige.« 

En  uløselig  Gaade. 

»Født  under  fattige  Forhold,  uden  boglig  Lærdom,  og 
med  det  mest  almindelige  af  alle  Navne,  stod  han  i  en 
Alder  af  39  Aar,  som  en  Magt  paa  Jorden.  Af  de  mang- 
foldige Familier  med  Navnet  Smith,  har  ingen  vundet 
Menneskehjerter  og  formet  Menneskers  Liv,  som  denne 
Joseph.  Hans  Indflydelse  for  godt  eller  ondt  føles  i  Dag, 
og  Enden  er  ikke  endnu.  Hvis  Læserne  ikke  fatter  denne 
Joseph,  kan  jeg  ikke  hjælpe  dem  ud  af  deres  Forlegenhed; 
jeg  staar  selv  hjælpeløs  over  for  denne  Gaade.« 

Og  saaledes  er  det  i  Dag,  skønt  det  er  93  Aar  siden  han 
døde,  er  hans  Indflydelse  paa  Menneskene  endnu  en  Gaade 
til  Verden.  At  han  er  blevet  kendt  og  omtalt  for  godt  er 
bevist  af  hans  Tilhængere,  som  snart  tæller  en  Million  le- 
vende Mellemmer  foruden  de  Hundred-Tusinder,  som  er 
døde  og  borte. 

Hvert  Aar,  naar  hans  Martyrdød  erindres,  holdes  hans 
Minde  i  Ære  og  de  Principper,  for  hvilket  han  hengav  sit 
Liv,  brænder  som  Haabets  klare  Flammer  i  Hjerterne  paa 
mange  overalt  i  Verden. 

H.  A.  S. 


Det  skandinaviske  Konferencemøde 

i  Assembly  Hall,  Søndag  d.  4.  April  1937. 


Det  vil  rimeligvis  glæde  Stjernens  Læsere  meget  at  blive 
meddelt,  at  herboende  Skandinaver  havde  en  herlig  Kon- 
ferencesammenkomst i  Assembly  Hall  lige  efter  det  store 
Konferencemøde  i  Tabernaklet  om  Eftermiddagen.  Der  var 
cirka  700  Skandinaver  til  Stede  ved  Mødet. 

De  fælles  skandinaviske  Møder,  der  bliver  afholdt  ved 
Kirkens  Halvaarskonferencer  er  planlagt  og  bestyret  af 
det  skandinaviske  Præsidentskab,  Brødrene  Theodor  C. 
Bjørn,  Søren  N.  Jakobsen  og  Oskar  V.  Johansen. 

Præsident  Bjørn  leflede  Mødet,  der  aabnedes  med  San- 
gen »Vi  glædes  og  frydes  i  Sang  med  hverandre«  og  Ind- 
ledningsbøn  af  Ældste  Axel  Søderberg. 

Af  velkendte  Ældster  saas  paa  Forhøjningen,  foruden 
Præsidentskabet  og  Brødrene,  som  talte  ved  Mødet,  Æld- 
sterne  C.  A.  Carlquist,  Søren  Basmussen,  Joseph  L.  Peter- 
sen, Gedion  N.  Hulderstrøm,  Holger  M.  Larsen  og  Djalmar 
E.  Lund.  Fremdeles  det  store,  svenske  »Gustav  Adolf«s 
Mandskor  med  Joseph  Fornelius  som  Dirigent  og  Beatrice 
Davis  som  akkompagnerende  Pianist. 

Præsident  for  den  norske  Organisation  Christian  Johan- 
sen udtalte  sin  Glæde  over  den  Sammenslutning,  som  fand- 
tes blandt  de  skandinaviske  Folk  i  Utah  i  kulturel  og  i 
andre  Henseender. 

Præsident  for  den  svenske  Organisation  Birger  Lundwall 
opmuntrede  de  skandinaviske  Hellige  til  at  bevare  Inter- 
essen for  de  skandinaviske  Møder. 

Pra>sident  for  den  danske  Organisation  C.  N.  Christen- 
sen talte  om  Evangeliets  frelsende  Kraft  for  dem,  der  efter- 
lever dets  Principper.  Paamindede  de  Hellige  om  ikke  at 
forsømme  Arbejdet  i  Templerne  for  deres  afdøde  Slægt- 
ninge. 

Kirkens  assisterende  Historieskriver  Andrew  Jensen  om- 
talte de  store  Resultater  af  Evangeliets  Forkyndelse  i  de 
nordiske  Lande.  Fremhævede  at  .  en  Femtedel  af  Staten 
Utahs  Befolkning  regnes  at  være  Skandinaver  eller  af  skan- 
dinavisk Herkomst. 

Ældste  John  A.  Widtsoe  af  de  tolv  Apostles  Raad  talte 
angaaende  de  Forpligtelser,  som  paahviler  de  Sidste  Dages 
Hellige,  at  disse  Forpligtelser  ofte  volder  os  Besvær,  men 
Herren  vaager  over  dem,  der  opfylder  deres  Pligter  og  vel- 
signer dem  for  deres  Trofasthed.  Udtalte  at  de  Sagkyndige 
regner  Skandinaverne  blandt  de  bedste  Borgere  i  de  For- 
enede Stater.  Opmuntrede  Skandinaverne  til  at  lære  deres 
Børn  at  tale  de  skandinaviske  Sprog. 

Efter  en  Sang  af  det  svenske  Mandskor,  som  forøvrigt 
havde  glædet  Forsamlingen  med  flere  smukke  Numre  gen- 
nem Mødet,  blev  Slutningsbønnen  opsendt  af  Ældste  Mil- 
ton H.  Knudsen. 

Niels.  F.  Green. 

Det  danske  Sprog. 


HVERT  Folk  bør  æres,  som  Gudsfrygt  priser, 
I  bibelske  Lærdomme  underviser: 
Hver  ædel  Tanke,  som  Sprogene  tolker, 
Bli'r  „Lære"  for  Slægter,  som  Jorden  befolker. 

Hvert  Sprog  til  Menneskets  Sind  vil  tale, 
Har  Ord,  som  kan  sørgende  Sjæl  husvale; 
Det  danske  Sprog  dog  er  bedst  for  os  Danske, 
Det  maaler  sig  godt  med  det  tyske  og  franske. 

Det  danske  Sprog  er  saa  fint  og  fyldigt, 
Har  Udtryk  for  alt,  som  er  godt  og  gyldigt; 
Hvert  enkelt  Ord  flyder  let  fra  vor  Tunge, 
I  Tale,  i  Lovsang  af  gamle  og  unge. 

Det  danske  Sprog  vækker  Hjertets  Længsler, 
Dets  milde  Betodning  vort  Øre  fængsier, 
Naar  Modersmaalet  blandt  fremmede  høres, 
I  Tanken  til  Hjemlandets  Egne  vi  føres. 

Det  skrevne  Sprog  er  en  Perlekæde, 
Hvis  særskilte  Led  giver  Sindet  Glæde; 
Naar  Sprogets  Ord  føjes  rettelig  sammen, 
De  læses  foruden  den  fjerneste  Stammen. 

Saa  lad  os  Danske  da  vise  være 
Og  Fædrenes  Sprog  holde  højt  i  Ære, 
Dets  skrevne  Værker  os  drage  til  Nytte; 
/  ^ale  dets  Renhed  i  Udiryk  beskytte. 

Niels   F.  Green. 
Salt  Lake  City,  Utah. 

Fra  Missionsmarken. 


ANKOMST  OG  BESKIKKELSER.  —  Den  28.  Maj  ankom  Ældsterne 
Nephi  Wilford  Christensen  fra  Kingston,  Utah,  og  Joseph  D.  Morten- 
sen fra  Salt  Lake  City,  Utah,  til  Danmark  for  at  deltage  i  Missions- 
arbejdet her,  og  begge  kommer  vel  forberedt  for  denne  Gerning. 
Foreiøbig  arbejder  de  to  nyankomne  Ældster  i  København. 

KØBENHAVN.  —  Onsdag  Aften  den  26.  Maj  afholdt  Søndagsskolen 
en  vellykket  Festlighed,  et  godt  Program  blev  udført  af  lokale  Ta- 
lenter, og  som  saa  ofte  tidligere  staar  Søndagsskolen  i  Taknemme- 
lighedsgæld til  Broder  William  Rohde  og  nogle  af  hans  verdens- 
kendte Artister  for  nogle  særdeles  interessante  Numre.  Ligeledes  til 
Søster  Edith  Ogaard  for  en  Række  smukke  Tryllekunster. 

Lørdag  den  5.  Juni  foretog  Søndagsskolen  under  Ledelse  af  For- 
stander Ejner  Hansen  en  vellykket  Skovtur.  Man  samledes  i  Kirken 
og  gik  derfra  til  Fuglebakkens  Station  ved  Middagstid  og  derfra  med 
S-Toget  til  Charlottenlund,  hvor  Eftermiddagen  tilbragtes  med  Bold- 
spil og  forskellige  andre  Lege. 

SILKEBORG.  —  Søndag  den  6.  Juni  blev  Dorthea  Katrine  Rasmussen 
døbt  af  Ældste  Figat  H.  Breum  og  Grethe  Sonja  Møller  Rasmussen 
døbt  af  Ældste  Gordon  P.  Andersen. 

ESBJERG.  —  Fredag  den  28.  Maj  afholdt  Esbjerg  Ungdomsforeninger 
en  særdeles  vellykket  Aftenunderholdning,  hvortil  Kirkens  Venner 
var  indbudt,  specielt  Redaktører  og  Journalister  fra  Byens  Blade. 
Programmet  bestod  af  Tale  over  Valgsproget,  Duet,  Kvartet,  Taler, 
Korsang,  humoristisk  Kvartet  og  Aftenens  Clou,  Skuespillet  ,,To 
Stamherrer",  som  høstede  et  mægtigt  Bifald.  130  tilstede.  Dagen  efter 
læste  man  i  Aviserne  om,  hvad  ,,De  Sidste  Dages  Helliges  Ungdom" 
lærer,  og  paa  hvilken  Maade  de  udvikler  sig. 

AFLØST.  —  Ældsterne  Arnold  V.  Bergesen  og  Ezra  O.  Carr  er  blevet 
hæderlig  afløst  fra  et  vel  udført  Missionsarbejde  og  er  nu  paa  Vej  til 
deres  Hjem  i  Utah.  Ældste  Bergesen  præsiderede  en  lang  Tid  over 
Aarhus  Distrikt  og   Ældste   Carr  præsiderede   over   Esbjerg   Distrikt. 

